open-index/open-wikipedia-markdown huggingface dataset:
Kronprinspartiet

**Kronprinspartiet**, eller **Prinsepartiet** (kinesisk: 太子党, pinyin * Tàizǐdǎng*), er et samlebegrep for en rekke kategoriseringer av folk i kinesisk politikk. Uttrykket er gammelt, men i det 21. århundre viser det til barn eller barnebarn av ledende medlemmer av det kinesiske kommunistiske lederskap av første eller annen generasjon som i dag innehar verv i mellom- eller toppnivåene i politikk eller næringsliv i Folkerepublikken Kina. Uttrykket benyttes som regel mildt eller sterkt nedsettende fordi kategoriseringen impliserer nepotisme og favorisering, som kronprinser i arvemonarkier. 

Det består imidlertid ingen tydelig politisk enhetlig tendens innen gruppen, og man bør ikke sammenligne dem med andre uformelle grupperinger som for eksempel *[[Shanghaiklikken]]* eller *[[Tsinghuaklikken]]*, som ligger nærmere opp mot partiinterne fraksjoner. 

Uttrykket *Kronprinspartiet* går egentlig tilbake til tidlig 1900-tall, og ble da benyttet om Yuan Shikais sønn og hans krets. Senere ble samme betegnelse benyttet om yngre medlemmer av fire ledende politiske familier blant nasjonalistene: Familiemedlemmer av Chiang Kai-shek, Soong May-ling, Chen Lifu og Kong Xiangxi. Etter 1950-årene ble uttrykket brukt om Chiang Ching-kuo, Chiang Kai-sheks sønn, og hans krets på Taiwan.  

Blant Folkerepublikken Kinas nåtidige (2012) «medlemmer» av *kronprinspartiet* er barna til *[[De åtte eldste]]* og andre sentrale eller regionale politiske ledere.

## Eksempler

De følgende er noen eksempler på folk som er blitt omtalt som tilhørende *kronprinspartiet*:
*Sønn og datter av Deng Xiaoping: Deng Pufang (邓朴方), Deng Nan (邓楠)
*Sønn av Chen Yun: Chen Yuan (陈元)
*Sønn og sønnesønn av Bo Yibo: Bo Xilai (薄熙来), Bo Guagua.
*Sønn av Xi Zhongxun: Xi Jinping (习近平)
*Sønn av Zeng Shan (曾山): Zeng Qinghong
*Sønn av Zeng Qinghong: Zeng Wei.
*Sønn av Huang Jing: Yu Zhengsheng (俞正声)
*Sønn av Yao Yilin: Wang Qishan
*Sønn og datter av Li Peng (som selv var sønn av en revolusjonsmartyr og adoptert av Zhou Enlai): Li Xiaopeng (李小鹏), Li Xiaolin (李小琳)
*Sønner av Jiang Zemin: Jiang Mianheng (江绵恒), Jiang Miankang (江绵康)
*Sønner av Wang Zhen: Wang Jun (王军), Wang Zhi (王之)
*Sønn av Liu Shaoqi: Liu Yuan (刘源)
*Sønn av He Long, He Pengfei (贺鹏飞)
*Tidligere svigersønn av Liu Huaqing (刘华清): Pan Yue (潘岳)
*Sønn av Chen Yi:Chen Haosu (陈昊苏)
*Sønnesønn av Mao Zedong, Mao Xinyu (毛新宇)

## Referanser


## Eksterne lenker
* 中共太子党名单及任职一览表 (2004版) (En lang navneliste over ''kronprinser''). 
* China's former 'first family' about the children of Deng Xiaoping
* The Princelings, John Garnaut, *Sydney Morning Herald*, 2 October 2010
* "China's 'Princelings' Pose Issue for Party, Jeremy Page, *The Wall Street Journal*, 26 November 2011
Jan Myrdals lilla pris – Robespierrepriset

**Jan Myrdals lilla pris – Robespierrepriset** som ble innstiftet i 2010, er en svensk kulturpris som deles ut årlig av Jan Myrdal-sällskapet. Det er en pris som skal premiere en ung/lovende skribent eller kunstner som arbeider i Jan Myrdals kritiske ånd. Prisen er på SEK .

## Prisvinnere
* 2011 – Martin Schibbye
* 2010 – Kajsa Ekis Ekman
* 2012 – Jenny Wrangborg
* 2013 – Gabriela Pichler
* 2014 – Eija Hetekivi Olsson
* 2015 – Sara Beischer

## Se også
*Jan Myrdals stora pris - Leninpriset
*Jan Myrdal
*Maximilien de Robespierre

## Referanser
Jacob Aall (1754–1826)

**Jacob Aall** (1754–1826) var en norsk grosserer og godseier, og et medlem av Aall-familien. Han var eier av Borgestad gård fra 1787 til 1822. Han var sønn av Niels Aall (1702–1774) og Fredrikke Sophie Rasch, og var onkel til eidsvollsmannen Jacob Aall.

Aall var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner.

Han var gift i første ekteskap med Edel Margrethe Løvenskiold (1753–1795), datter av Bartholomæus Herman Løvenskiold, som bl.a. eide Borgestad. Han hadde ingen barn i sitt første ekteskap.

I sitt og hennes andre ekteskap, fra 1796, var han gift med Christiane Elisabeth Bøyesen (Ording). Hun var enke etter den langt eldre Diderich von Cappelen. I sitt andre ekteskap hadde han fire barn som overlevde spedbarnsalderen:
* Edel Margrethe Aall (1797–1861), gift med Realf Ottesen 
* Diderikke Aall (1799–1871), gift med sogneprest Otto Christian Ottesen. En av deres etterkommere er Ole Paus.
* Fredrikke Sophie Aall (1800–1881), gift med skipsreder Jacob Grubbe Ottesen og deretter med Henrich Jørgen Rasch
* Benedicte Henrikke Charlotte Dorthea Aall (1810–1887), ugift
Tre barn (to døtre og en sønn) døde som spedbarn.

Svigersønnene Realf Ottesen, Otto Christian Ottesen og Jacob Grubbe Ottesen var brødre, og var fetre av sine ektefeller. Deres mor Kirstine Realfsdatter Bøyesen (Ording) (1755–1830) var søster av Christiane Elisabeth Bøyesen. Deres far var prost på Nedre Romerike Otto Ottesen (født 1743 i Rødby i Danmark, død 1819).

## Litteratur
* Haagen Krog Steffens, *Slægten Aall*, Christiania 1908
Anders Corneliussen

**Anders Corneliussen** (født 1785 (døpt 3. desember 1785) i Ytre Eide, død 1. mars 1833) var en norsk kjøpmann og politiker. Han var stortingsrepresentant for Christianssand fra 1833 til 1835. Han var gift med Marthe Ouensdatter og de var foreldre til kjøpmann i Christianssand Elias Corneliussen (1818–1880), besteforeldre til cand.theol. Andreas Martin Corneliussen og oldeforeldre til kontreadmiral og forsvarssjef Elias Corneliussen.

Han deltok i krigen i 1808. I Christianssand eide han et skip, tobakksfabrikk og drev med fiskeeksport. Han skal ha vært en streng haugianer.

## Referanser


## Eksterne lenker
* 
*  Dåp: Sogn og Fjordane fylke, Innvik, Ministerialbok nr. A 1 (1750-1816)
*  Konfirmasjon: Sogn og Fjordane fylke, Innvik, Diverse nr. I.2.A (1750-1835), Konfirmerte 1801
*  Begravelse: Vest-Agder fylke, Kristiansand, Ministerialbok nr. A 11 (1827-1841), Døde og begravede 1833
Ulf Åsgård

**Ulf Boson Åsgård** (født 12. desember 1948) er en svensk psykiater. Han er utdannet ved Karolinska Institutet (avgangsår 1969). Han tok en ph.d. i suicidologi i 1990 (*Suicide among Swedish women: A psychiatric and epidemiologic study*), og MD i 1976. Åsgård er blant annet kjent for å ha innført gjerningsmannsprofilen i svensk psykiatri.

Åsgård kritiserte den første sakkyndige utredningen av Anders Behring Breivik.
Pomabamba (distrikt)

**Pomabamba** er et distrikt i provinsen Pomabamba i regionen Ancash i Peru. Distriktets nasjonale statistikkode er 021601 og hovedstaden er Pomabamba. Distriktet ble opprettet den 21. februar 1861.

## Referanser


## Eksterne lenker
* Censos Nacionales: XI de Población y VI de Vivienda 2007.
Jōshin’etsu Kōgen nasjonalpark

**Joshinetsu Kogen nasjonalpark** (上信越高原国立公園, Jōshin'etsu Kōgen Kokuritsu Kōen) er en nasjonalpark i Chūburegionen på Honshū i Japan. Den er inndelt i to separate områder: det sørlige Niigata/nordlige Nagano-området og det østlige Nagano-området.

Det sørlige Niigata/nordlige Nagano-området omslutter fjellene Myoko ( m), Kurohime ( m), Iizuna ( m) og Togakushi ( m). Det østlige Nagano-området innbefatter Tanigawa ( m) og to aktive vulkaner – Shirane ( m) og Asama ( m). Det østlige området har populære skiområder som Sugadaira og Shiga Kogen. Shiga-Kusatsu-Kogen motorveien krysser denne delen av parken, og knytter feriebyen Yudanaka  i nord, som har varme kilder, med Karuizawa i sør. 

## Eksterne lenker
* 
* https://web.archive.org/web/20060516004435/http://www.biodic.go.jp/english/jpark/np/josinetu_e.html
Zaō Kōgen prefekturale naturpark

**Zaō Kōgen prefekturale naturpark** (japansk: 蔵王高原県立自然公園, *Zaō Kōgen kenritsu shizen kōen*) er en naturpark sørvest i prefekturet Miyagi i Japan. Parken ble vernet i 1947 og omfatter kommunene i Kawasaki, Shichikashuku, Shiroishi, og Zaō. Parken er sentralt plassert på platået til fjellet Zaō og inneholder flere onsen.

## Se også
* Nasjonalparker i Japan
* Zaō Quasi nasjonalpark

## Referanser


## Eksterne lenker
* Kart over Zaō Kōgen prefekturale naturpark (26, 27, 29 & 30) (Japan)
Folha de S. Paulo

***Folha de S. Paulo***, kjent kun som ***Folha***, er en brasiliansk dagsavis som ble grunnlagt og som har vært kontinuerlig utgitt i São Paulo siden 19. februar 1921. Eid av Frias de Oliveira-familien siden 1962, har den brasils største opplag siden 1986. Sammen med  *[[O Globo]]* og *[[O Estado de São Paulo]]*, så er *Folha* regnet som en av de mest innflytelsesrike avisene i landet.

## Referanser
Elmdon Park

**Elmdon Park** er en park og et lokalt naturreservat i Storbritannia. Den befinner seg i Elmdon i Solihull. Parken ble opprettet i 1944 da huset og eiendommen til den forfalne Elmdon Hall ble kjøpt opp av det daværende Solihull Urban District Council. Huset ble brukt av heimevernet i krigsårene, men bygningen forfalt etterhvert og fikk råte i trapper og tak. Det ble seinere revet i 1956.

## Beskrivelse
Parken blir beskrevet å være unik blant Solihulls parker, fordi den ligger på og rundt en ås på ca 120 moh, og dermed gir en fin utsikt over det omkringliggende landskapet. Det er laget til en gangvei i utkanten av parken, som passerer innsjøer, landskap og en elv som bukter seg gjennom parken.
Det finnes også en kultursti, laget av *The Friends of Elmdon*, som gir historiske detaljer og fakta knyttet til restene av Elmdon Hall, St Nicolas ' kirke, den gamle inngjerdede hagen, og tilhørende bygninger. Den inngjerdede hagen er nå et lokalt naturreservat forvaltet av Warwickshire Wildlife Trust.
 
Bortsett fra den gamle inngjerdede hagen, er det også en eng, skog og dammer. Skog og grøntarealene drar nytte av et bredt utvalg av opprinnelige trær og gir tilholdssted for mange fuglearter, for eksempel spettmeiser, fuglekonger og warbler og noen uvanlige naturalisert hagearter.

Andre anlegg innen parken omfatter fotballbaner, tennisbaner, og en lekeplass for barn.

## Se også
* Liste over lokale naturreservater i England

## Referanser


## Eksterne lenker
* Elmdon Park Support Group 
* Warwickshire Wildlife Trust: Elmdon Park
János Áder

**János Áder** (født 1959) er en ungarsk politiker for partiet Fidesz. Han ble valgt til Ungarns president i 2012 og gjenvalgt i 2017. Han gikk av den 9. mai 2022 etter to perioder.

## Liv og virke
Áder er utdannet jurist fra Eötvös Loránduniversitetet og arbeidet som forsker ved Det ungarske vitenskapsakademiets sosiologiske forskningsinstitutt.

I 1988 engasjerte han seg politisk i Fidesz og deltok i opposisjonsaktiviteter. Áder ble første gang innvalgt i Ungarns nasjonalforsamling i 1990. Han var Fidesz' parlamentariske leder fra 1990 til 1992 og igjen fra 2002 til 2006. I 1998 ble han valgt til president i nasjonalforsamlingen, en post han hadde til 2002. 

Áder har hatt sentrale verv i partiet Fidesz. Han har vært medlem av partistyret, og var i to perioder partiets nestleder, først fra 1995 til 1997, så igjen fra 1999 til 2000. 

Áder var medlem av Europaparlamentet fra 2009 til 2012, der han tilhørte Det europeiske folkeparti.

Han ble 2. mai 2012 av parlamentet valgt til Ungarns president, og tiltrådte 10. mai 2012. Han ble gjenvalgt 13. mars 2017. Han gikk av 9. mai 2022 og ble erstattet av Katalin Novák som var statsminister Viktor Orbáns kandidat og som vant presidentvalget i 2022. med 137 av 188 stemmer i parlamentet.

## Referanser


## Eksterne lenker
* 
* 
*
Livingston (Texas)

**Livingston** er en by i Polk County i Texas. I 2010 hadde byen 5335 innbyggere.  Livingston er også fylkessete i Polk County.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Goliad

**Goliad**, opprinnelig * La Bahía*, er en by i Goliad County i Texas. I 2010 hadde byen 1908 innbyggere.  Byen er også kommunesete i Goliad County.

## Historie
Byen var en av de eldste spanske bosettinger i Texas, i visekongedømmet Ny-Spania, grunnlagt av José de Escandón, som var grunnlegger og første guvernør av kolonien Nuevo Santander. Navnet ble endret til Goliad for å hedre Miguel Hidalgo (som anagram, uten *H* som jo var en ustemt lyd), en meksikansk prest og revolusjonær.

Den 10. oktober 1835 stod slaget ved Goliad her.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Carrizo Springs

**Carrizo Springs** er fylkesete i Dimmit County i Texas. Ved folketellingen i 2010 hadde byen 5368 innbyggere. Carrizo Springs er den eldste byen i fylket.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Festdrakt til Østfoldrosen

**Festdrakt til Østfoldrosen** er en festdrakt lansert av firmaet Kolbjørn Hagen AS i Sarpsborg i 2001. 

Utviklerne tok utgangspunkt i en historie om Håkon Håkonssons mor Inga fra Varteig, som skal ha brukt et fembladet rosesymbol med liljestrengsbord. Kolbjørn Hagen utviklet først som sølvsmed et smykke, mens han kone Wenche Hagen senere designet selve bunaden med ulike rosemotiver. Bunaden består av stakk med seler, skjorte, knep og lomme. Stakken er i svart ullstoff, dekorert med vevde band i burgunderødt.

## Referanser
Acobamba (distrikt i Sihuas)

**Acobamba** er et distrikt i provinsen Sihuas i regionen Ancash i Peru. Distriktets nasjonale statistikkode er 021902 og hovedstaden er Acobamba. Distriktet ble opprettet den 22. juni 1962.

## Referanser


## Eksterne lenker
* Censos Nacionales: XI de Población y VI de Vivienda 2007.
Ifrane nasjonalpark

**Ifrane nasjonalpark** er en nasjonalpark i fjellkjeden Moyen Atlas i Marokko. Den dekker et areal på 500 km². Mye av parken er skog med atlasseder. Ifrane nasjonalpark er en av de få gjenværende leveområder for berberape (*Macaca sylvanus*); denne primaten hadde historisk en mye større utbredelse i Nord-Afrika, men er nå en truet art i sterkt begrensede og framenterte habitater.

## Referanser


## Eksterne lenker
* 
* Parc National d’Ifrane - Offisiell portal (fransk)
* Anthony Ham, Paula Hardy and Alison Bing. 2007. *Morocco*, Lonely Planet Publications, Paul Clammer  ISBN 1740599748, 9781740599740 528 sider
* C. Michael Hogan. 2008. ''Barbary Macaque: Macaca sylvanus'', GlobalTwitcher.com, ed. N. Stromberg
* National Parks of Morocco. 2009. Le parc national d'Ifrane official site
F-innskudd

**F-innskudd** er innskudd i Norges Bank som har fast løpetid (nedbetalingstid) og fast eller flytende rente. Norges Bank betaler ikke tilbake F-innskudd til innskyterbanken før forfallsdagen for innskuddet.

F-innskudd brukes til å redusere basispengemengden, det vil si mengden ansvarlig kapital («reserver») i banksystemet, ved at disse pengene taes ut av sirkulasjon for en fastsatt periode. F-innskudd betales fra innskyterbankens foliokonto i Norges Bank som er hvor bankens ansvarlige kapital er bokført. F-innskudd er en del av Norges Banks markedsoperasjoner og motstykket til F-lån, men brukes bare periodevis. F-innskudd var ikke benyttet i perioden april 2003 til oktober 2011.

Løpetiden på F-innskudd bestemmes av Norges Bank og varierer avhengig av prognosene for den strukturelle likviditeten. Løpetiden gis i antall dager og er for det meste 1-4 dager, men over en uke er ikke uvanlig.

Rentene på F-innskudd fastsettes normalt ved flerprisauksjon. Flerprisauksjon, også kalt amerikansk auksjon eller ordinær auksjon, innebærer at bankene legger inn bud på ønsket beløp og rente. Ved tildeling bestemmer Norges Bank samlet beløp. Budene rangeres fra laveste til høyeste rente og de som ligger innenfor samlet beløp vil bli tildelt med det beløp og den rente som ble budt. Norges Bank er ikke forpliktet til å godta noen bud. Norges Bank kan gi bankene F-innskudd til flytende rente hvor renten avhenger av en referanserente i pengemarkedet. Rentene på F-innskudd er normalt lavere enn styringsrenten men høyere enn reserverenten. Renten godskrives den enkelte banks foliokonto i Norges Bank.

## Se også
*D-lån (døgnlån)
*E-lån (usikret dagslån)

## Referanser





## Eksterne lenker
* Markedsoperasjoner (Norges Bank)
* Forskrift om bankers adgang til lån og innskudd i Norges Bank mv. (Lovdata)
Kåre Albinussen

**Kåre Albinussen** (født 23. september 1911, død 25. november 1991) var en norsk skiløper som representerte Rognan IL i Nordland. Han tok bronsemedalje i kombinert i hovedlandsrennet (NM) i 1935, og ble nummer 4 i 1937. I 1935 fikk han også damenes pokal som beste hopper i kombinertrennet, og var sammen med Rolf Karlsson og Julius Skogmo på Nordland skikrets' lag som fikk Norges Skiforbunds vandrepokal for beste tremannslag i kombinert. I 1934 ble han nordnorsk mester i kombinert, og fikk kongepokal (som da også kunne tildeles i nasjonale renn utenom NM) og damenes pokal.

Kåre Albinussen startet i 1933 opp med lastebiltransport, og drev fra 1936 turkjøring med buss. Busselskapet hans eksisterer i 2013 fremdeles, under navnet Albinussen-Reiser.

## Referanser


## Kilder
* Aasmund Brekke: *[http://urn.nb.no/URN:NBN:no-nb_digibok_2009041504103 Fra små kår til kongepokal]*. Aasmund Brekke 1999. ISBN 82-7416-121-1, s. 155, 190, 220 m.fl. (digitalisert av Nasjonalbiblioteket)
* Avisa Nordland: Kongepokaler til Sulis, Misvær og Rognan (24. mars 2004, oppdatert 25. mars 2004, besøkt 15. april 2012)
* Albinussen-Reiser: Historie  (besøkt 15. april 2012)
Olav Bucher-Johannessen

**Olav Bucher-Johannessen** (født 28. oktober 1926 i Bergen, død 15. juli 2018 i Asker) var en norsk diplomat og statssekretær. 

Bucher-Johannessen var sosialøkonom (cand.oecon.) av utdannelse fra i 1953. Året etter ble han knyttet til Utenriksdepartementet, hvor han i en årrekke var polarrådgiver med spesielt ansvar for norske interesser i polarområdene. I 1968 ble han byråsjef og i 1974 ministerråd. Fra 1978 til 1980 var han energirådgiver i Utenriksdepartementet.  

25. januar 1980 ble han utnevnt til statssekretær ved Statsministerens kontor under daværende statsminister Odvar Nordli. Da Nordli gikk av i februar 1981, gikk Olav Bucher-Johannessen tilbake til Utenriksdepartementet. I 1982 ble han utnevnt til ambassadør i Finland, i 1985 til Sovjetunionen og i 1990 til Sverige, hvor han avsluttet sin karriere som ambassadør.

## Referanser


## Kilder
* Hvem Hva Hvor 1981 side 108 Aktuelle navn – Olav Bucher-Johannessen ISBN 82-516-0800-7

## Eksterne lenker
* 
*  Olav Bucher-Johannessen forteller om Norges engasjement i Antarktis
Kinas Grand Prix 2012

**Kinas Grand Prix 2012** var et Formel 1-løp avholdt den 15. april 2012 på Shanghai International Circuit. Det var det tredje løpet i Formel 1-sesongen 2012. Løpet ble vunnet av Nico Rosberg i Mercedes. Dette var Rosbergs første seier i hans Formel 1-karriere.

## Klassifisering
### Kvalifisering

### Løpet

**Noter til tabellene:**
*  - Lewis Hamilton fikk en gridstraff på fem plasser for å ha skiftet girkasse før løpet.
*  - Jean Eric Vergne startet fra pit fordi det ble gjort endringer på bilen etter kvalifiseringen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Ásmundar saga Atlasonar

**Ásmundar saga Atlasonar** er en tekst i sjangeren islendingesaga som etter alt å dømme er skrevet på 1800-tallet. Historien foregår på 900-tallet; hovedpersonen blir sendt ut i farlige oppdrag av kong Olav Tryggvason, dreper mange og vender hjem til Island.

## Referanser

;Eksterne lenker
* heimskringla.no, norrøn fulltekst
Dapidodigma

***Dapidodigma*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn ca. 35 millimeter), bakvingen med tre korte stjerter. Oversiden av forvingen er for det meste svart, bakvingen og et felt ved bakkanten av forvingen silkeaktig hvit. Undersiden er brun med smale, hvite tverrstriper og noen større, hvite felter.

## Levevis
Både larve- og puppestadiet blir stelt av maur.

## Utbredelse
Slekten er utbredt i Vest- og Sentral-Afrika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Cheritrini Swinhoe, 1910
******* slekten *Dapidodigma* Karsch, 1895
******** *[[Dapidodigma demeter]]* Clench, 1961
******** *[[Dapidodigma hymen]]* (Fabricius, 1775)

## Litteratur
* Butterflies of Ghana - *Dapidodigma hymen* http://ghanabutterflies.uw.hu/info.php?nem=dapidodigma&faj=hymen 

## Eksterne lenker
* 
* Brower, Andrew V. Z. 2007. [''Dapidodigma'' i The Tree of Life Web Project, http://tolweb.org/ http://tolweb.org 
* www.funet.fi – Dapidodigma
* Foto av ''Dapidodigma ?demeter''
Tåtten om Halldor Snorresson

**Tåtten om Halldor Snorresson** (norrønt *Halldórs þáttr Snorrasonar*) er en tått, en kort islendingesaga, fra 1200-tallet. Historien foregår i Norge, Island og Bysants 1048&ndash;1051 og handler om *Halldor Snorrasson*, som var sønn av Snorre Gode, og om Halldors reiser med og vennskapsforhold til kong Harald Hardråde. 

Egentlig er det tale om to separate fortellinger, **Halldórs þáttr Snorrasonar inn fyrri** og **Halldórs þáttr Snorrasonar inn síðari**, som også omtales som *Halldórs þáttr Snorrasonar I* og *…II*. Den siste av dem har blitt beskrevet som «one of the finest examples of Icelandic narrative art».

Som ung dro Halldor til Bysants sammen med den blivende kong Harald, og opplevde ulike eventyr sammen med ham der. Etter at de vendte tilbake til Norge og Harald ble kronet, kjølnet forholdet mellom dem, både på grunn av Halldors stahet og Haralds ambisjoner. Halldor vendte hjem til Island, og levde et langt liv hjemme på Hjarðarholt.

Den første tåtten om Halldor er kjent fra Flateyjarbók, den andre fra Morkinskinna og Hrokkinskinna. Tåtten er oversatt til norsk som *Tåtten om Halldor Snorrason* i 2003, som en del av *Den lengste soga om Olav Tryggvasson*. Begge er oversatt til norsk som *Den første tåtten om Halldor Snorresson* og *Den siste tåtten om Halldor Snorresson* av Birgit Nyborg i fembindsverket *Islendingesagaene*, 2014.

## Referanser


## Eksterne lenker
* 
* 
* heimskringla.no, dansk og norrøn fulltekst til «Halldórs þáttr Snorrasonar inn fyrri»
* heimskringla.no, dansk og norrøn fulltekst til «Halldórs þáttr Snorrasonar inn síðari»
Cheritrella truncipennis

***Cheritrella truncipennis*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med to stjerter på hver bakvinge, den ytterste er påfallende lang. Oversiden er mørk blåfiolett med svarte ytterkanter.

## Utbredelse
Slekten er utbredt i Sørøst-Asia, der den finnes i Sikkim, Assam, Burma og Yunnan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Cheritrini Swinhoe, 1910
******* slekten *[[Cheritrella]]* de Nicéville, 1887
******** *Cheritrella truncipennis* de Nicéville, 1887

## Eksterne lenker
* 
* Brower, Andrew V. Z. 2007. [''Cheritrella'' i The Tree of Life Web Project, http://tolweb.org/ http://tolweb.org 
* www.funet.fi – Cheritrella
A Large Ion Collider Experiment

**ALICE** (**A Large Ion Collider Experiment**) er et av de seks eksperimentene som er under bygging ved Large Hadron Collider på CERN. ALICE er spesialisert for å studere tungionekollisjoner. Det vil bli studert bly-bly-kollisjoner med en massesenterenergi på 5,5 TeV/nukleon. I tillegg vil det bli studert proton-proton-kollisjoner med en massesenterenergi på 14 TeV. Den resulterende temperaturen og energitettheten er forventet å bli høy nok for å produsere kvark-gluon-plasma, en materietilstand der kvarker og gluoner kan bevege seg fritt innenfor et begrenset område.

## Eksterne lenker
*  på CERN
Chingalpo (distrikt)

**Chingalpo** er et distrikt i provinsen Sihuas i regionen Ancash i Peru. Distriktets nasjonale statistikkode er 021905 og hovedstaden er Chingalpo. Distriktet ble opprettet den 14. juni 1958.

## Referanser


## Eksterne lenker
* Censos Nacionales: XI de Población y VI de Vivienda 2007.
Dagbladet Rogaland

***Dagbladet Rogaland*** ble grunnlagt av bønder, ungdomsorganisasjoner og målfolk på Jæren i Rogaland og kom ut første gang 2. april 1925. Redaktør fra starten var Ivar Høvik. Avisa skulle være talerør for «bygdesynet i alle spursmål», og ble etter hvert et organ for Bondepartiet. Avisa klarte aldri å nå opp i konkurransen med de andre avisene i Stavanger-området. Den fikk komme ut uavbrutt av andre verdenskrig i motsetning til de øvrige Stavangeravisene som måtte akseptere både innstillinger og omorganiseringer, og nådde et opplag i 1947 på 8000 eksemplarer. Men deretter sank dette, særlig på 1960-tallet. I 1965 startet avisa sammen med Osloavisa Nationen Norges første samarbeid om utveksling av stoff og annonser. Siste utgave kom ut i oktober 1988.

## Opplag
* 1932: 5000
* 1947: 8000
* 1950: 6500
* 1961: 6993
* 1965: 5164
* 1974: 3111
* 1987: 3329

## Referanser
MS «Ofredal»

**M/S «Ofredal»**, senere **«Lyngholmen»**,  er en kombinert laste og passasjerbåt, bygget ved Lars Tveits båtbyggeri i Sunde i Sunnhordland i 1955 til Jørgen Offerdal i Årdalstangen.

Båten ble bygget som last og passasjerbåt på 72 fot med en 2 sylindret Wicmann (Rubb) 90/120HK som gir en fart på ca 8,5 knop. Hun ble leid ut samme år til rutefart for Fylkesbaatane i Sogn og Fjordane på ruten Fjærland-Balestrand-Vik.

Senere gikk hun i forskjellige melkeruter på Vestlandet, slik som:
*Kroken-Solvoren-Årdalstangen
*Vik-Framfjord-Arnafjord-Finden
*Bjordal-Ortnevik-Høyanger
*Hyen-Sandane-Nordfjordeid
*Florø-Dalsfjorden-Førdefjorden

Båten ble solgt i begynnelsen av 1970-tallet til Silda. Hun gikk der noen år mellom Måløy og Silda. Senere havnet hun på Hvaler under navnet «Hvaler 2».

Båten var charterbåt i Oslo med navnet «Lyngholmen» og havnet senere i Lyngdal med samme navn.

## Referanser
O Globo

***O Globo*** er en brasiliansk dagsavis som ble grunnlagt den 29. juli 1925. Hovedkontoret ligger i Rio de Janeiro. Sammen med *[[Folha de S. Paulo]]* og *[[O Estado de São Paulo]]* er *O Globo* regnet som en av de mest innflytelsesrike avisene i landet.

## Priser og utmerkelser
*Fyrsten av Asturias' pris for kommunikasjon og humaniora (1986).

## Referanser


## Eksterne lenker
*
Stephan Meidell

**Stephan Meidell** (født 17. desember 1982 i Kristiansand) er en norsk gitarist og komponist bosatt i Bergen.

Meidell har studert jazz ved Conservatorium van Amsterdam (2004-2008), og bruker sin bakgrunn fra jazz og improvisasjonsmusikk innenfor rock, pop, samtidsmusikk, støy og lydkunst i bandene Erlend Apneseth Trio, Strings & Timpani, Cakewalk, Krachmacher, Velkro og TRIGGER.  

Erlend Apneseth Trio med Frode Haltli *Salika, Molika* vant Spellemannprisen 2019 i åpen klasse. I tillegg ble albumet nominert til Nordic Music Prize for årets beste nordiske album og til Folkelarmprisen 2019 i åpen klasse. 

Meidell vant Folkelarmprisen 2016 med Erlend Apneseth Trio og albumet «Det Andre Rommet». Samme året ble de Spellemannsnominert i kategorien «Åpen Klasse». Sammen med Øyvind Hegg-Lunde i duoen Strings & Timpani vant han Edvard-prisen 2011 i åpen klasse for Voice & Strings & Timpani.

Meidell har laget flere bestillingsverk med sine egne band og prosjekter, fremført blant annet under Ekko Festivalen, Ultima Festivalen, Borealis Festivalen og Nattjazz.  

Meidell startet konsertserien Playdate i 2009, og var styreleder i Ny Musikk Bergen i perioden 2012 - 2014.

Meidell er også tidligere musikkanmelder i *[[Bergens Tidende]]*.

## Utgivelser
* Strings & Timpani: Voice & Strings & Timpani (Hubro, 2020)
*Erlend Apneseth Trio: Salika, Molika (Hubro, 2019) (sammen med Frode Haltli)
*Erlend Apneseth Trio: Åra (Hubro, 2017)
* Stephan Meidell: Metrics (Hubro, 2017)
* Cakewalk: Ishihara (Hubro, 2016)
* Velkro: Too Lazy To Panic (Clean Feed, 2016)
* Strings & Timpani: Hyphen (Hubro, 2016)
* Erlend Apneseth Trio: Det Andre Rommet (Hubro, 2016)
* Stephan Meidell: Cascades (Hubro, 2014)
* The Sweetest Thrill: Strings & Timpani (Klangkollektivet, 2014)
* Velkro: Don't Wait For The Revolution (Clean Feed, 2014)
* Krachmacher: Flamingo/Life Is Blood [7"] (Klangkollektivet, 2014)
* Cakewalk: Transfixed (Hubro, 2013)
* Vanilla Riot: Stretch (Playdate Records, 2012)
* Krachmacher: Paratrooper (Klangkollektivet, 2012)
* The Sweetest Thrill: Jewellery (Klangkollektivet, 2012)
* Cakewalk: Wired (Hubro, 2012)
* Velkro: The Future Of The Past (Pling, 2011)
* Vanilla Riot: Stitch (AIMSoundCity, 2009)
* Mr. Eart: Facts in the case of the mysterious pop murders (Neuklang, 2006

## Priser og utmerkelser
* Edvard-prisen 2021 i åpen klasse for *Voice & Strings & Timpani*
* Spellemannprisen 2019 i åpen klasse for *Salika, Molika (med Erlend Apneseth Trio)*
* Nominert til Nordic Music Prize 2019 for *Salika, Molika (med Erlend Apneseth Trio)*
* NOPAs tekst- og musikkpris 2018 i åpen klasse for *Salika, Molika (med Erlend Apneseth Trio)*
* Nominert til Spellemannprisen 2017 i åpen klasse for *Åra (med Erlend Apneseth Trio)*
* Nominert til Spellemannprisen 2016 i åpen klasse for *Det andre rommet (med Erlend Apneseth Trio)*
* Bergen Kommunes Kulturstipend (2013)
* Sparebanken Vest Kunstnerstipend (2011) 

## Referanser


## Eksterne lenker
* Stephan Meidell
* Cakewalk 
* Hubro
Jin Ming

**Jin Ming** (forenklet kinesisk: 金明, pinyin: *Jīn Míng*, født 1913 i Qingzhou i provinsen Shandong i Kina, død 1998 i Beijing) var en kinesisk politiker. 

I februar 1932 ble han medlem av den kinesiske kommunistiske ungdomsliga og senere samme år av Kinas kommunistiske parti. 

Han var generalsekretær for Statsrådet og partisekretær for kommunistpartiet i Hebei.
FA-cupen 2011/12

**FA-cupen 2011/12** var den 131. gangen FA-cupen ble arrangert. Turneringa begynte 20. august 2011 og ble avsluttet ni måneder senere, 5. mai 2012, med finalen på Wembley Stadium i London. Manchester City var regjerende mester. Chelsea vant 1-2 mot Liverpool i finalen på Wembley.
## Kalender

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Geir Stormoen

**Geir Stormoen** (født 6. juli 1942 i Elverum) er en norsk billedhugger, bosatt i Brumunddal.

Han er utdannet ved Statens håndverks- og kunstindustriskole (SHKS) (1963–1966); Grafisk avdeling ved Kunsthåndværkerskolen i København (1966–1967) og Statens kunstakademi (1967–69). Hans hovedlærere ved akademiet var malerne Aage Storstein og Alf-Jørgen Aas. Etter fullført akademistudium, gikk Stormoen et år på møbel- og innredningsarkitekturstudiet ved SHKS (1969–1970). I 1977–1978 hadde han et studieopphold ved Kunstakademiet i Warszawa.

Stormoen debuterte som maler allerede mens han var student, med deltagelse på Høstutstillingen i 1968. VGs anmelder omtalte hans kunst som «geometrisk–abstrakt». Året etter deltok han på Høstutstillingen med skulptur. I 1970, like etter fullført studium ved SHKS, ble han tatt ut til Den tredje nordiske ungdomsbiennalen i Oslo. Samme år stilte han ut på Liljevalchs konsthall i Stockholm. Gjennom årene har han deltatt på mange utstillinger, mest med skulptur, som er blitt hans primære kunstneriske uttrykksform. Han arbeidet tidligere oftest med skulpturer i ulike steinmaterialer, som granitt og syenitt. Han arbeider nå mest med metallskulpturer.

Han har vunnet både åpne og lukkete konkurranser og hatt mange offentlige utsmykningsoppgaver, fra han i 1974 laget et betongrelieff på en av bygningene ved Norges tekniske høgskole i Trondheim. Han har blant annet utsmykket Bryggetorget på Aker Brygge med skulptur og fonteneanlegg (åpen konkurranse, 1989). Han har også utformet et betongrelieff på Oslo lufthavn, Gardermoen. Dette var opprinnelig utført for Oslo lufthavn, Fornebu, etter en lukket konkurranse i 1994, men ble senere flyttet til Gardermoen. Etter en lukket konkurranse i 1988, fikk han, i samarbeid med tekstilkunstneren Carin Wessel, oppdraget med å utsmykke vestibylen og plenumssalen i regjeringens pressesenter i bygningen R4 i Regjeringskvartalet. Disse utsmykningene ble ikke skadet i bombeangrepet på regjeringskvartalet 22. juli 2011.

I perioden 1970–1986 var Stormoen førsteamanuensis ved Institutt for form og farge, Arkitektavdelingen, NTH; og i 1987–991 professor II ved Institutt for farge, SHKS.

Han har vært kunstnerisk konsulent i flere sammenhenger, blant annet i forbindelse med utsmykking av statens bygninger i Tromsø, og har sittet som styremedlem i Norsk Billedhoggerforening.

## Referanser


## Litteratur
* Bjerke, Øyvind S. (2011) «Kunstnerne på Gløshaugen». I: *Arkitektur i hundre*, s. 67–88. Trondheim, Tapir. ISBN 978-82-519-2690-4
* ''Ellipse'', Gruppeutstilling i Sølvberget Galleri 23.01.–21.03.2010. (Utstillingskatalog)
* «Stormoen, Geir». I: *Norsk kunstnerleksikon*, bd. 3. Oslo, Universitetsforlaget.

## Eksterne lenker
* Kunstnerforbundets informasjon om Stormoen, med eksempler på skulpturer
* Stormoens offisielle nettsted Besøkt 2012-04-15
Mandla Mandela

**Zwelivelile «Mandla» Mandela** (født 21. juni 1974 i Soweto, Sør-Afrika) er en sørafrikansk politiker og leder for Tembufolket i Mvezo Traditional Council. Han ble valgt til Sør-Afrikas nasjonalforsamling for African National Congress under valget 2009. Mandla Mandela er sønnesønn av Nelson Mandela. 

Mandlas far, Makgatho Mandela, døde i 2005 og posisjonen som leder for Tembufolket ble plassert hos den 32 år gamle Mandla Mandela i 2007. Mandelafamilien har ledet Tembuene siden 1100-tallet.

Mandla studerte ved *Waterford Kamhlaba*, et United World College i Swaziland, frem til 1995. Han er gift med Thando Mabunu.

## Referanser
Ragash (distrikt)

**Ragash** er et distrikt i provinsen Sihuas i regionen Ancash i Peru. Distriktets nasjonale statistikkode er 021908 og hovedstaden er Ragash. Distriktet ble opprettet den 12. desember 1963.

## Referanser


## Eksterne lenker
* Censos Nacionales: XI de Población y VI de Vivienda 2007.
Tåtten om Stuv

***Tåtten om Stuv*** (norrønt *Stúfs þáttr*) er en tått, en kort islendingesaga fra 1200-tallet. Historien foregår i Norge ca 1050/1060 og handler om *Stuv Kattson* og hans møter med Harald Hardråde. Sagaen har blitt beskrevet som «an entertaining and skilfully told story about a cocky Icelander who flourishes at the court of King Haraldr Sigurðarson.»

Islendingen Stuv oppholder seg en vinter hos en bonde i Gudbrandsdalen. Her møter han kong Harald og gjør inntrykk på ham med gåter og skaldekvad. Han ber om tre tjenester fra kongen, og får innvilget alle tre: kongens bistand i en rettstvist, lov til å dikte et kvad til kongen, og en plass i kongens hird. Han ble deretter kongens skald.

Det finnes to versjoner av fortellingen. *Den lange tåtten om Stuv* (*Stúfs þáttr inn meiri*) er den eldste og lengste, den er også kjent som *Stúfs þáttr skálds Kattarsonar*. En yngre og kortere versjon er kalt *Den korte tåtten om Stuv* (*Stúfs þáttr inn skemmri*) eller *Stúfs þáttr blinda*, og er kjent fra Flateyjarbók og Morkinskinna.

Tåtten er oversatt til norsk flere ganger, med ulike titler. Til bokmål som *Om Stuv Blinde* (1954) og til nynorsk som *Stuv den blinde* (1939) og *Tåtten om Stuv* (1980). Begge versjonene utgitt i fembindsverket *Islendingesagaene*, 2014. 
## Referanser


## Eksterne lenker
* 
* 
* heimskringla.no, dansk og norrøn fulltekst
Ritra aurea

***Ritra aurea*** er en glansvinge som tilhører underfamilien stjertvinger (Theclinae).

## Utseende
En middelsstor (vingespenn 35-40 millimeter) stjertvinge, bakvingen har én lang og tynn og én ganske kort stjert. Oversiden er skinnende rødfiolett til kobberfarget, denne arten kan dermed ikke lett forveksles med noen andre. Undersiden er lyst gråbrun, den bakerste delen av bakvingen hvit med brune tverrbånd, det ytterste med en blå kjerne.

## Utbredelse
Arten er utbredt i Sørøst-Asia: Malaya, Sumatra, Borneo og Palawan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Cheritrini Swinhoe, 1910
******* slekten *[[Ritra]]* de Nicéville, 1890
******** *Ritra aurea* (Druce, 1872)

## Eksterne lenker
* 
* Brower, Andrew V. Z. 2007. [''Ritra'' i The Tree of Life Web Project, http://tolweb.org/ http://tolweb.org 
* www.funet.fi – Ritra
* Bilde av arten
Zeng Shan

**Zeng Shan** (kinesisk: 曾山; *Tseng Shan*, født 10. november 1899 i Ji'an i provinsen Jiangxi i Kina, død 16. april 1972) var en kinesisk kommunistisk militærkommandør og sikkerhetsminister. Hans hustru, Deng Liujin, var en av en håndfull kvinner som deltok på hele «den lange marsjen», og hun ledet senere en skole for høykaderbarn. Hans sønn, Zeng Qinghong, var visepresident for Folkerepublikken Kina (2003–08).

Zeng støttet Mao Zedong i Jiangxisovjetet under hans konfrontasjon med Li Lisan, og var på en tid formann for sovjetets regjering. Han var en av nøkkelpersonene i 1931 da det såkalte antibolsjevikiske korpset ble utrensket

Zeng deltok ikke på «den lange marsjen», men ble igjen som leder av en liten geriljaenhet i grensetraktene mellom Guangdong og Guangxi. Ved slutten av den kinesiske borgerkrig var han i tredje feltarmes 10. arme  under Ye Fei.

## Referanser
Ticherra acte

***Ticherra acte*** er en glansvinge som tilhører underfamilien stjertvinger (Theclinae).

## Utseende
En middelsstor (vingespenn ca. 30 millimeter) stjertvinge, bakvingen har én lang og tynn og én ganske kort stjert. Oversiden er mørkbrun med et blåaktig skinn og et par små, hvite flekker ved bakhjørnet. Undersiden er lysbrun.
Arten er ganske variabel.

## Utbredelse
Arten er utbredt i Sørøst-Asia, fra det nordvestlige India i vest til Borneo og Sumatra i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Cheritrini Swinhoe, 1910
******* slekten *[[Ticherra]]* de Nicéville, 1887
******** *Ticherra acte* (Moore, 1858)

## Kilder
* Indian Foundation for Butterflies – *Ticherra acte* http://ifoundbutterflies.org/3-lepidoptera/ticherra-acte

## Eksterne lenker
* 
* Brower, Andrew V. Z. 2007. [''Ticherra'' i The Tree of Life Web Project, http://tolweb.org/ http://tolweb.org 
* www.funet.fi – Ticherra
Dausjøelva

**Dausjøelva** er en del av det østre Nordmarksvassdraget i Oslo, og renner fra Dausjøen (154 meter over havet) til Maridalsvannet (149 meter over havet). Selve Dausjøelva er 1,5 kilometer lang, mens hele vassdraget fra kildene nord for Gaupekollen er . Elva har et nedbørfelt på  og naturlig middelvannføring ved munningen er , men vassdraget er regulert og normal sommervannføring ved utløpet i Maridalsvannet er på 0,6–1 m³/sek.

Øvre del av elva er en blanding av dype loner og grunnere strykpartier ned til Sagdammen. Bunnen i strykpartiene er dominert av blokk og grovere stein med noe grus. Fra Sagdammen og ut er elva stilleflytende og bred, nærmest å betrakte som en del av Maridalsvannet, og fallhøyden er neppe mer enn 1,5 meter. Elvas bredde varierer mellom 8 og 12 m, den er gjennomgående meget grunn med dybder mellom 10 og 50 cm og med enkelte dypere partier (kulper) med dyp opp til 2 m og mer.

Elva renner gjennom granskog, og langs bredden vokser det frodig lauvskog med bjørk, or, selje og lønn iblandet gran.

Dausjøelva har bestand av ørret, gjedde, abbor, mort, harr, ørekyt og bekkeniøye. Her er dessuten en livskraftig bestand av edelkreps, og det finnes elvemusling. Elvemuslingen ble fredet 1. januar 1993, men bestanden er likevel fortsatt i tilbakegang.

## Se også
* Liste over elver i Oslo

## Referanser




## Litteratur
*
Rick Scott

**Richard Lynn «Rick» Scott** (født 1. desember 1952) er en amerikansk forretningsmann og guvernør i Florida fra 2011 til 2019. Fra 2019 er han senator i USAs senat. Han tjenestegjorde i U.S. Navy før han gikk inn i forretningsverdenen. Han innehar både en grad i bedriftsøkonomi og i juss. Han arbeidet for et Dallas-selskap som han ble partner i.

På slutten av 1980-tallet kjøpte han seg inn i sjukehusbransjen, og startet selskapet Columbia Hospital Corporation. I 1995 hadde selskapet mer enn 285&nbsp;000 ansatte, og omsatte for 20 milliarder dollar. Scott måtte gå av som administrerende direktør i 1997 etter at selskapet ble etterforsket av FBI. Etterforskningen førte til at selskapet måtte betale til sammen 1,7 milliarder dollar i bøter.

## Referanser


## Eksterne lenker
* 
*
Catapaecilma

***Catapaecilma*** er en slekt av glansvinger som tilhører underfamilien stjertvinger (Theclinae).  

## Utseende
Nokså små stjertvinger (vingespenn 25-32 millimeter). Bakvingen har gjerne tre tynne, korte stjerter. Oversiden er gjerne metallisk blå, undersiden gulbrun med sølvfargede tverrstriper.

## Levevis
Larvene lever på planter i slekten *Terminalia* (familien Combretaceae).

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Catapaecilmatini Eliot, 1973
******* slekten *Catapaecilma* Butler, 1879 – 9 arter
******** *[[Catapaecilma elegans]]* (Druce, 1873)
******** *[[Catapaecilma evansi]]* Pendlebury, 1933
******** *[[Catapaecilma gracilis]]* Semper, 1890
******** *[[Catapaecilma harmani]]* Cassidy, 1982
******** *[[Catapaecilma lila]]* Eliot, 1967
******** *[[Catapaecilma major]]* Druce, 1895
******** *[[Catapaecilma nakamotoi]]* Hayashi, 1979
******** *[[Catapaecilma nuydai]]* Takanami, 1988
******** *[[Catapaecilma subochrea]]* (Elwes, 1893)

## Litteratur

## Eksterne lenker
* 

* Brower, Andrew V. Z. 2007. [''Catapaecilma'' i The Tree of Life Web Project, http://tolweb.org/ http://tolweb.org 
* www.funet.fi – Catapaecilma
Kaare Busterud

**Kaare Busterud** (født 23. mai 1908 i Vang, død 9. august 1981) var en norsk skiløper som representerte Vang Skiløperforening. 

Han deltok i VM i Oslo i 1930, der han ble nummer 14 i kombinert, og i Chamonix i 1937, der han ble nummer 4 i kombinert, 13 i spesielt hopp og 28 på 18 kilometer langrenn. Busterud ble norgesmester i kombinert i 1936 og tok sølvmedalje og fikk Damenes pokal som beste hopper i 1931.

Utenfor idretten drev han i mange år en maskinstasjon i hjembygda Vang. Kaare Busterud var bror av skiløperen Arne Busterud.

## Referanser





## Litteratur
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 367, digitalisert av Nasjonalbiblioteket)
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5 (s. 42 og 57, digitalisert av Nasjonalbiblioteket)
* Thorbjørn Bakken: *[http://urn.nb.no/URN:NBN:no-nb_digibok_2008091000124 På ski i Hedmark i 100 år]*. Trysil-forlaget 1999. ISBN 82-91352-31-3 (s. 129, digitalisert av Nasjonalbiblioteket)

## Eksterne lenker
* 
* Hans Lysaker: NM-vinnere 1909-1972 (besøkt 15. april 2012)
Museum Berlin-Karlshorst

**Museum Berlin-Karlshorst** (tidligere **Tysk-russisk museum Karlshorst**) er et museum i Karlshorst i Lichtenberg, Berlin som beskriver den felles tysk-russiske historien på 1900-tallet.

Museet finnes i bygningen hvor Wilhelm Keitel i 1945 skrev under den tyske kapitulasjonen under den andre verdenskrigen. Offisersmessen der Keitel skrev under kapitulasjonen finnes i samme stand som i 1945 og er åpen for besøkere. Frem til 1990-tallet var hovedvekten på den sovjetiske seieren over det nazistiske Tyskland, men museet er siden bygget ut og beskriver forholdene mellom de to land både før og etter krigen.

## Offentlig transport
Undergrunnsbanen (U-Bahn) linje U5 mot Hönow undergrunnsstasjon går til Tierpark undergrunnsstasjon. Fra Tierpark tar man buss den siste strekningen til museet. Man kan også ta S-Bahn til stasjonen Karlshorst stasjon. Derfra går det buss til museet.

## Eksterne lenker
*
Acupicta

***Acupicta*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger. Oversiden er brun med blått metalliske felter, undersiden brunspraglete.

## Utbredelse
Slekten er utbredt i Sørøst-Asia, spredt utover fra Sikkim til Ny-Guinea.
Artene ser ut til å være svært sjeldne.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Catapaecilmatini Eliot, 1973
******* slekten *Acupicta* Eliot, 1973
******** *[[Acupicta bubases]]* (Hewitson, 1875)
******** *[[Acupicta delicatum]]* (de Nicéville, 1887)
******** *[[Acupicta flemingi]]* Eliot, 1975
******** *[[Acupicta inopinatum]]* Schröder & Treadaway, 1998
******** *[[Acupicta jeffreyi]]* Müller, 2004
******** *[[Acupicta meeki]]* Eliot, 1974
******** *[[Acupicta trajana]]* Okubo, 2007

## Litteratur

## Eksterne lenker
* 
* Brower, Andrew V. Z. 2007. ''Acupicta'' i The Tree of Life Web Project, http://tolweb.org 
* www.funet.fi – Acupicta
* Bilde av holotypen av *Acupicta inopinatum*
Kirsti Slotsvik

**Kirsti Lovise Slotsvik** (født 24. november 1963 i Ålesund) er en norsk landskapsarkitekt og direktør i Kystverket fra februar 2007. Hun er den første kvinnelige kystdirektør, og kom fra stillingen som distriktssjef i Statens vegvesen Region Midt, samt konstituert trafikksjef i samme region.

I januar 2018 ble hun tilsatt som direktør i Jernbanedirektoratet.

I 2023 ble hun ny CEO i selskapet ÅKP.

## Referanser
Heinz Berggruen

**Heinz Berggruen** (født 6. januar 1914 i Wilmersdorf, Berlin; død 23. februar 2007 i Paris) var en av de betydeligste tyske kunsthandlere og -samlere på 1900-tallet. Han var dessuten journalist, forfatter, gallerist og mesén. Museum Berggruen er oppkalt etter ham.

Han var gift med skuespilleren Bettina Moissi, datter av Alexander Moissi.

## Referanser
Hypochlorosis

***Hypochlorosis*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger (vingespenn ca. 35 millimeter) med brede, avrundede vinger, bakvingen har en liten stjert. Oversiden er svart med metallisk blå og diffuse, hvite felter.
Undersiden er hvit med brune kanter.

## Utbredelse
Slekten er utbredt på Ny-Guinea og Molukkene.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Hypotheclini Eliot, 1973
******* slekten *Hypochlorosis* Röber, 1892 – 4 arter
******** *[[Hypochlorosis ancharia]]* (Hewitson, 1869)
******** *[[Hypochlorosis antipha]]* (Hewitson, 1869)
******** *[[Hypochlorosis lorquinii]]* (C. & R. Felder, 1865)
******** *[[Hypochlorosis obiana]]* (Frühstorfer, 1908)

## Litteratur

## Eksterne lenker
* 
* Brower, Andrew V. Z. 2007. [''Hypochlorosis'' i The Tree of Life Web Project, http://tolweb.org/ http://tolweb.org 
* www.funet.fi – Hypochlorosis
Anton Sjipulin

**Anton Vladimirovitsj Sjipulin** (russisk: Антон Владимирович Шипулин, født 1987) er en russisk tidligere skiskytter.

Han har en eldre søster, Anastasija Kuzmina, som også er skiskytter.

## Verdenscupseire

## Referanser


## Eksterne lenker
* 
* 
* 
* 
*  Profil på Russian Biathlon Union
*  Resultater på The-Sports.org